b'\n_START_ARTICLE_\nRich Arons\n_START_PARAGRAPH_\nRich C. Arons (s. 1958) on yhdysvaltalainen animaatio-ohjaaja, animaattori ja tuottaja. H\xc3\xa4n tuli tunnetuksi ohjaamastaan animaatiosarjasta Bittip\xc3\xa4\xc3\xa4 vuonna 1995. Samasta sarjasta Arons voitti kaksi Daytime Emmy palkintoa. Sit\xc3\xa4 ennen h\xc3\xa4n sai kaksi Emmy-ehdokkuutta Tiny Toonsien Halloween erikoisjaksosta.\n_START_SECTION_\nUra\n_START_PARAGRAPH_\nArons opiskeli ensimm\xc3\xa4isen kerran piirt\xc3\xa4mist\xc3\xa4 New Yorkissa High School of Art & Designissa vuosina 1973\xe2\x80\x931976. Sittemmin h\xc3\xa4n siirtyi opiskelemaan Kalifornian Institute of the Artsiin vuosiksi 1977\xe2\x80\x931981. Opiskelun aikana Arons p\xc3\xa4\xc3\xa4si ty\xc3\xb6skentelem\xc3\xa4\xc3\xa4n animaatioiden pariin vuonna 1978 ja oli erityisesti 1980-luvulla mukana eri Filmationin tuottamissa animaatioissa. 1990-luvulla h\xc3\xa4n p\xc3\xa4\xc3\xa4si menestyksen makuun ty\xc3\xb6skennelless\xc3\xa4\xc3\xa4n Steven Spielbergin tuottamissa animaatioissa, kuten Tiny Toons, Animaaniset, Bittip\xc3\xa4\xc3\xa4 ja Toonsylvania. Arons palkittiin kahdesti Daytime Emmylla Bittip\xc3\xa4\xc3\xa4n ohjaamisesta._NEWLINE_Sittemmin 2000-luvulla h\xc3\xa4n on ty\xc3\xb6skennellyt Tom Tataranowiczin perustamassa Gang of Seven Animationissa. Arons oli muun muassa yhti\xc3\xb6n my\xc3\xb6t\xc3\xa4 ohjaamassa jaksoja Pr\xc3\xa4tk\xc3\xa4hiiriin vuonna 2006.'